ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ເພື່ອລະນຶກການປະຕິຮູບເປີດປະຕູສູ່ພາຍນອກຂອງຈີນຄົບຮອບ 40 ປີ, ປຶ້ມ“ຄົ້ນຄວ້າແນວຄິດການປະຕິຮູບເປີດປະຕູສູ່ພາຍນອກຂອງທ່ານສີຈິ້ນຜິງ” ໄດ້ພິມຈຳໜ່າຍໂດຍສຳນັກພິມຈຳໜ່າຍປະຊາຊົນໃນຫວ່າງມໍ່ໆມານີ້. ປຶ້ມດັ່ງກ່າວແມ່ນປຶ້ມທີ່ບັນຍາຍແນວຄິດຂອງທ່ານສີຈິ້ນຜິງ ເລຂາທິການໃຫຍ່ສູນກາງພັກກອມມູນິດຈີນກ່ຽວກັບການປະຕິຮູບເປີດປະຕູສູ່ພາຍນອກຮອບດ້ານຫົວທຳອິດ.
ປຶ້ນດັ່ງກ່າວໄດ້ບັນຍາຍເບື້ອງຫຼັງປະຫວັດສາດ, ແຫຼ່ງທິດສະດີທີ່ແນວຄິດການປະຕິຮູບເປີດປະຕູສູ່ພາຍນອກຂອງທ່ານສີຈິ້ນຜິງ ຈໍ່ຕົວຂຶ້ນຢ່າງເປັນລະບົບ, ໄດ້ອະທິບາຍການປະກອບສ່ວນທີ່ສຳຄັນດ້ານທິດສະດີຂອງແນວຄິດການປະຕິຮູບເປີດປະຕູສູ່ພາຍນອກຂອງທ່ານສີຈິ້ນຜິງຢ່າງເລິກເຊິ່ງ, ຕົ້ນຕໍໄດ້ຄົ້ນຄວ້າແລະວິເຄາະແນວຄິດການປະຕິຮູບເປີດປະຕູສູ່ພາຍນອກທີ່ກ່ຽວພັນກັນຢ່າງໃກ້ຊິດກັບການຈັດວາງໂດຍລວມ “ການພັດທະນາພາລະກິດ 5 ດ້ານຢ່າງເປັນເອກະພາບກັນ”. ປຶ້ມຫົວນີ້ທັງໝົດມີຕົວໜັງສື 350,000 ໂຕ, ໄດ້ວິເຄາະລະບົບທິດສະດີຂອງແນວຄິດການປະຕິຮູບເປີດປະຕູສູ່ພາຍນອກຂອງທ່ານສີຈິ້ນຜິງຢ່າງຮອບດ້ານຈາກ 9 ດ້ານຄື: ກຳໂອກາດໃໝ່ການປະຕິຮູບແລະການພັດທະນາ, ຊຸກຍູ້ການປະຕິຮູບອົງປະກອບດ້ານການສະໜອງ, ປະຕິບັດການພົວພັນລະຫວ່າງລັດຖະບານແລະຕະຫຼາດຢ່າງຖືກຕ້ອງ, ສ້າງປະເທດສັງຄົມນິຍົມທີ່ມີວັດທະນະທຳເຂັ້ມແຂງ, ສ້າງສະຖານະການປົກຄອງສັງຄົມຮ່ວມກັນ, ແລະແບ່ງປັນຜົນປະໂຫຍດຮ່ວມ, ສ້າງປະເທດຈີນທີ່ສວຍງາມ, ປະຕິບັດຂໍ້ລິເລີ່ມ “ໜຶ່ງແລວໜຶ່ງເສັ້ນທາງ”, ສ້າງປະຊາຄົມຮ່ວມຊາຕາກຳຂອງມວນມະນຸດແລະຍຶດໝັ້ນການນຳພາຂອງພັກໃນຂະບວນການປະຕິຮູບເປີດປະຕູສູ່ພາຍນອກ.